
MØTE I FUK FREDAG 7. OKTOBER 2005

Merknader til innkalling og saksliste:

· Flere av medlemmene påpekte at saksliste med sakspapirer bør sendes ut tidligere. Medlemmene bør få dette en uke før møtet.

· Gunnar påpekte også at det bør være ”tyngre” og større saker som bør behandles av FUK for fremtiden. 

· Eirik orienterte om FUKs funksjon og mandat for de nye medlemmene.

SAK 6-05
Referat- og orienteringssaker

NOKUT-komiteens besøk til UiTø i uke 43:

· Eirik og Gunnar gjennomgikk revidert utkast til program for komiteens besøk.

· En av utfordringene som ble nevnt var at samme personer møter komiteen i forhold til de ulike rollene som de har. Gunnar nevnte at det er viktig for komiteen at de får bredde og representativitet i synspunktene fra de som blir intervjuet. Det er med andre ord viktig å skille på rollene i den grad det er mulig. Dekan bør møte som dette og bør ikke møte i kraft av å være faglærer også.

Status for rapportering av studiekvalitetsarbeidet for studieåret 2004-2005:

· De tilbakemeldinger som er gitt fra fak/NFH. viser at rapporteringsarbeidet gjennomføres etter planlagt oppsett. Flere har gitt uttrykk for at studieprogram-malen har vært til stor hjelp i arbeidet med studieprogramrapportene.

· Kristin gjennomgikk det lokale kvalitetsarbeidet ved Jur-fak. De arbeider med en revidering og endring av de lokale nettsidene slik at de gjenspeiler det reelle arbeidet med studiekvalitet.

Orientering om rapporter fra karakterpaneler i regi av UHR:

· Eirik orienterte om de rapporter som vi har fått fra de ulike panelene.

· Forsknings- og studieavdelinga har nå sendt ut brev til fagmiljøene som er berørt av de ulike karakterpanelene.

· Rapportene vil være aktuell i forbindelse med utarbeiding av fakultetsrapportene og utdanningsmeldinga.

Revisjon av akkreditering av juss, farmasi og odontologi:

· Eirik orienterte om det kommende revisjonsprosjektet som NOKUT har startet. Jur-fak. og Med-fak. er de berørte fakulteter som vil få revisjonsbesøk våren 2006.

· Viktig fokus i tiden fremover er problemstillingen rundt kravet om førstestillingskompetanse på studiene.

· Jørgen nevnte at det er viktig at UiTø skaffer seg en god oversikt på alle fagområder når det gjelder kravet om førstestillingskompetanse. Dette er noe som utdanningsmeldinga bør ta opp.

· Videre er det viktig at alle fagmiljøene blir informert, i brev fra universitetsdirektøren, om kravene til førstestillingskompetanse.

· Det er viktig å få til en handlingsplan som har fokus på kompetansekravene.

· Gunnar nevnte at UiTø bør tenke kortsiktig med tanke på revisjonsbesøket til våren for juss, farmasi og odontologi, men på samme tid tenke langsiktig i forhold til de andre fagmiljøene. Det er viktig at UiTø blir mer offensiv, samt være i forkant av det NOKUT krever med tanke på de kommende studierevisjonene.

· Marit mente at et minst like viktig område er kravet om at virksomheten er bygget opp rundt forskerutdanninga. Det er viktig at dette er forankret i virksomheten. Forskerutdanninga bør bli en mer kollektiv sak som involverer flere i fagmiljøer.

· Utviklingen hos blant annet Norges forskningsråd går mot større forskningsprosjekter som involverer flere aktører, og som krever bedre forankring i fagmiljøene.

· Jørgen mente at SV-fak foreløpig ikke har klart å omstille seg mot overnevnte kollektive trend. 

SAK 7-05
Universitetspedagogisk seminar (UPS)

· Marit orienterte om UPS (hun har fagansvaret for UPS høsten 2005), høst 2005 er det tatt opp 25 deltakere. Det er videre utviklet et tilbud for vitenskapelige ansatte i tekniske stillinger hvor de blir tilbudt UPS som et 5 studiepoengskurs i motsetning til det vanlige 10 studiepoengskurset.

· En utfordring er hvor omfattende en bør lage UPS med tanke på obligatoriske og valgfrie moduler for å opprettholde og utvikle god pedagogisk kvalitet hos de vitenskapelige ansatte.

· Det er videre viktig at UiTø i tiden fremover stiller mer konsekvente krav om pedagogisk kvalifikasjoner hos de ansatte. Sistnevnte innebærer utfordringer både i dimensjonering av UPS og basis- og kvalifikasjonskrav hos de ansatte. 

· FUK-sekretariatet skal til første møte våren 2006 utarbeide en egen sak som omhandler dette med pedagogisk kompetanse blant vitenskapelig ansatte, hvor erfaringer med UPS, evt. fremtidig studiemodell og studieplan vil være noen av områdene som skal belyses. Videre skal sekretariatet sammen med IPLU fremskaffe oversikt av antall personer som har gjennomført UPS, samt erfaringer fra andre utdanningsinstitusjoner. I denne sammenheng er det også viktig å belyse incentiv- og meritteringsordninger i forhold til pedagogisk kompetansekrav.

SAK 8-05
Fokus- og satsningsområder innen kvalitetsarbeidet ved UiTø

Eirik orienterte om forskerutdanninga.

· UiTø har ingen egen melding for forskerutd. i år, men vil gå inn som del av utd.meldinga for studieåret 2004-2005. Neste år legger UiTø opp til å tilordne ei egen melding om forskerutdanninga.

· Ting som er gjort så langt i høst:

· Stipendiatundersøkelsen. Ble sendt ut fredag 7.10. med påminnelse  onsdag 12.10.

· Det er laget eget kapittel i handbok for studieadm.

· Alle phd. studenter blir nå registrert fortløpende ved opptak (2004 og 2005 er komplett). Mangler ca. 100 totalt gjennom mange år. Arbeid med rutiner på dette feltet er planlagt tatt opp i forskningsadministrativt forum. Kokebok for opptak, ansvar etc.

· Gjennomgang og retta opp feil, f.eks. to program på NFH, mens vedtatt oppretta 1 program.

· Felles søknadsskjema for opptak til PhD. er tilordnet.

· Revisjon av forskriften kommer opp i novembermøtet

· Det er starta produksjon av vitnemål i FS, fordi relevante opplysninger nå er lagt inn (til juli fjor, laga i word, det gjorde at vi ikke kunne kjøre rapporter på f.eks. avlagte grader. Mye bedre data på avlagte grader.)

Sensur og sensurordningen (eksamens- og evalueringsformer)

- Det er viktig i tiden fremover å se nærmere på UiTøs bruk av ekstern sensor.

- Eksamensforskriftene sentralt og lokalt legger foreløpig ingen føringer på bruk av ekstern sensor på lavere grad.

- En bør undersøke mulighetene for å endre eksamensforskriftene på lavere grad slik at en ”gjeninnfører” kravet om ekstern sensor på lavere grad, samt støtte opp om og oppfordre til bruk av ekstern sensor ved eksamen. Dette vil vekke oppsikt og virke positivt.

- Det er videre viktig å fremskaffe en oversikt over hva det vil koste å ”gjeninnføre” bruk av ekstern sensor (gammel forskrift).

- Marit mente at det kan bli snevert å kun tenke på sensur etter slutteksamen, fordi vurderingsformene bør være del av en større helhet. Det trenger heller ikke å være motstridende mellom bruk av ekstern sensor og slutteksamen og andre alternative evalueringsformer. Se referat nedenfor fra Marit om ”Samarbeidsprosjekt om mappevurdering, praktisk pedagogikk og IKT”.
- Jørn mente at det viktigste for studentene er at evaluering foregår likt og er likeverdig på tvers av instituttene og fakultetene.

Flere mente at det bør være en hovedregel med bruk av ekstern sensor på slutteksamen. Likevel handler dette om det å redusere kostnader for mange.

- Bortfall av ekstern sensor har også medført økt belastning for interne sensorer.

- Ekstern sensor er videre viktig å opprettholde da dette er med på å vedlikeholde kontakten med andre fagmiljøer og samfunnsliv for øvrig.

FUK-sekretariatet skal frem til neste møte i begynnelsen av november utrede nærmere om evaluerings- og eksamenssystemet. En bør legge opp til at evaluerings- og eksamenssystemet blir et satsningsområde til neste år. Videre vil Marits utviklingsprosjekt om mappeevalueringer også være grunnlag for diskusjoner til neste møte.

Neste møte i FUK som omhandler eksamens- og evalueringsformer blir fredag 4. november 

Fredag 28. november eller fredag 2. desember blir høstens siste møte. Møtet vil i sin helhet bli brukt til å gjennomgå utdanningsmeldinga for studieåret 2004-2005.

Tromsø, 10.10.2005

	Lars-Erik Støver
	

	rådgiver
	

	
	

	
	


Samarbeidsprosjekt om mappevurdering, praktisk pedagogikk og IKT
Utdanningsmeldingen for UiTØ 2003-2004 viser til en klar overordnet målsetting for undervisning og veiledning ved UiTø, og det presenteres strategiske mål for perioden 2003- 2005 (jf. side 15). Det handler for eksempel om 

 Legge til rette for ei tettere og mer målrettet oppfølging av den enkelte student.

 Gjennomføre kvalitetsheving av undervisnings- og veiledningstilbudet.

 Jeg vil legge til at det i dette bildet også er nødvendig å se på vurderingsordninger

På side 16 skrives det om at ”manglende erfaring med nye undervisningsformer har resulter i for stort undervisningsomfang på enkelte studier”. Det er også mulig at det her er snakk om manglende skolering av lærerne i nye arbeidsmetoder. Kvalitet i undervisning krever skolering og veiledning av lærere. Forskning på undervisning og vurdering vil dessuten kunne gi viktige bidrag til kvalitetsutvikling av studier. Vi kan si at dette handler om å sikre høy vitenskapelig standard når det gjelder undervisning, definert som kunnskap om undervisning og læring og dessuten om å utvikle forslag til dokumentasjon og evaluering av denne. Dette krever at erfaringsbasert og forskningsbasert kunnskap om undervisning kombineres.

Egenvurdering og medstudentvurdering
Jeg forsvarte i juni d.å. min avhandling i pedagogikk. Den er skrevet innenfor feltet universitetspedagogikk og har tittelen ”Individuell eller kollektiv læringsprosess? Mappevurdering i praktisk-pedagogisk utdanning.” Mappevurdering settes her inn i en helhetlig pedagogisk tankegang. For meg er det viktigste funnet knyttet til mappevurderingens potensial gjennom en kollektiv organisering. Student - student relasjonen har i seg store muligheter. Samtidig finner vi vanskelighetene med å få til endring, det strir mot tradisjon og praksis. Det er vanskelig å gi slipp på det man er vant til. Tendensen er at man bare tilpasser det nye til det gamle og fornyelsen uteblir. 

Det finnes muligheter for å satse på et utvidet studentsamarbeid gjennom medstudentvurdering, på engelsk ”peer assessment”. En rekke forskningsrapporter forteller om at medstudentvurdering fremmer studentenes læringsprosess og muligheter til å utvikle egenvurdering(Boud 1995, Brown 1998, Sluijsmans 2002 og Segers, Dochy & Cascallar (eds.) 2003). En medstudentvurdering kan i første rekke gjelde samarbeid om formativ vurdering/underveisvurdering, men den brukes internasjonalt også til summativ vurdering/sluttvurdering med karakter. En satsing på medstudentvurdering vil kreve at lærerne blir skolerte i å få frem en slik organisering og arbeidsmåte. Dette er ikke noe studentene bare kan settes til, snarere kreves det at studentene får undervisning i medstudentvurdering og dessuten blir veiledet i prosessen. Medstudentvurdering har et potensial for å kunne gi en betydelig læringsmessig gevinst for studentene og kan dessuten bety at arbeidsbelastningen samlet sett blir mindre for lærerne. Vi kan også si at det vil være en viktig innsats for å gjennomføre kvalitetshevning av undervisnings- og veiledningstilbudet ved UiTø. Medstudentvurdering betyr å forplikte studentene i prosessen i en langt større grad enn tidligere. Det innebærer at undervisningen legger opp til refleksjon, kritisk tenkning og større avsvar for egen læringsprosess. Det er nå snakk om et skifte fra en kultur med testing til en kultur der vurdering, instruksjon og læring integreres. Vurdering skal være et redskap for å lære. 

Ønske om et samarbeidsprosjekt som integrerer fag, pedagogikk og teknologi er diskutert med Uvett. Konkret er det snakk om et prosjekt med både en praktisk del og en forskningsdel, der den praktiske utprøvingen vil kunne gi data til forskningsdelen. 

Universitetsdirektøren

Forsknings- og studieavdelinga

Universitetet i Tromsø, No-9037 Tromsø, tlf 77 64 40 00, e-post postmottak@uit.no, http://uit.no

